**ΑΔΑΜ: 23PROC012353896 2023-03-23**

**ΑΔΑ: ΨΔΤΣΟΡΡ3-6ΛΕ**

**Αρ.Πρωτ.: 1711/23.03.23**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΘΕΜΑ: «Πρόσκληση συλλογής προσφορών για σύναψη σύμβασης με εταιρεία για την παροχή συντήρησης των συστημάτων ενεργητικής πυροπροστασίας του Γ.Ν. Θήρας για ένα έτος cpv:45343100-4»**

**ΣΧΕΤ: α. Ν.4412/16 και τις λοιπές διατάξεις κείμενης νομοθεσίας**

**β. Την με Αρ. Πρωτ. 1463/10.03.23 εισήγηση της Τεχνικής Υπηρεσίας του Γ.Ν. Θήρας .**

Προϋπολογισθείσα δαπάνη: **Έξι χιλιάδες τριακόσια ευρώ ( 6.300 € ) συμπεριλαμβανομένου του νόμιμου Φ.Π.Α**

|  |  |
| --- | --- |
| Κριτήριο αξιολόγησης | Ημερομηνία δημοσίευσης στο ΔΙΑΥΓΕΙΑ |
| **Χαμηλότερη Τιμή** | 23 Μαρτίου 2023 |

**ΧΡΟΝΟΣ ΔΙΕΝΕΡΓΕΙΑΣ**

|  |  |  |  |
| --- | --- | --- | --- |
| **ΤΡΟΠΟΣ ΥΠΟΒΟΛΗΣ**  **ΠΡΟΣΦΟΡΩΝ** | **ΤΕΛΙΚΗ ΗΜΕΡΟΜΗΝΙΑ**  **ΥΠΟΒΟΛΗΣ ΠΡΟΣΦΟΡΩΝ** | **ΗΜΕΡΑ** | **ΩΡΑ** |
| Ανοιχτές προσφορές στο mail: [supplies@santorini-hospital.gr](mailto:supplies@santorini-hospital.gr) και στο fax: 2286035459 | 4 Απριλίου 2023 | Τρίτη | 13:00 μ.μ. |

**ΠΕΡΙΓΡΑΦΗ ΕΡΓΟΥ**

Αντικείμενο της πρόσκλησης είναι η συλλογή προσφορών για την σύναψη σύμβασης με εξειδικευμένη εταιρεία για την ετήσια συντήρηση των μέσων ενεργητικής πυροπροστασίας του Γενικού Νοσοκομείου Θήρας. Αναλυτικότερα η παραπάνω σύμβαση πρέπει να περιλαμβάνει την συντήρηση του ανωτέρω εξοπλισμού ως κάτωθι:

**Α. ΣΥΣΤΗΜΑ ΠΥΡΑΝΙΧΝΕΥΣΗΣ-ΣΥΣΤΗΜΑΤΑ ΑΥΤΟΜΑΤΗΣ ΚΑΤΑΣΒΕΣΗΣ**

|  |
| --- |
| ΒΑΣΙΚΟΣ ΕΞΟΠΛΙΣΜΟΣ |
| Πίνακα κέντρου ελέγχου πυρανίχνευσης- πυρόσβεσης SYNCRO της εταιρίας KENTEC αναλογικός διευθυνσιοδοτούμενος ικανός να ελέγχει μέχρι 96 περιοχές – ζώνες με δύο ή τέσσερις βρόχους των 126 σημείων ο καθένας |
| Τοπικοί πίνακες ελέγχου πυρανίχνευσης – πυρόσβεσης KENTEC Sigma XT Extinguishant Control Panel (Κ11031Μ2) |
| Περιφερειακός εξοπλισμός (Ανιχνευτές , Κομβία, Σειρήνες, Φλας κ.τ.λ.) |

Το έργο της συντήρησης – ελέγχου – επίλυσης δυσλειτουργιών του συστήματος πυρανίχνευσης-κατάσβεσης περιλαμβάνει τις παρακάτω εργασίες:

1. **Υπηρεσίες Συντήρησης – Ελέγχου**

Οι εργασίες που θα πραγματοποιηθούν αφορούν τον έλεγχο όλου του συστήματος και πιο συγκεκριμένα:

* Έλεγχος κεντρικού πίνακα πυρανίχνευσης
* Έλεγχος των τοπικών πινάκων κατάσβεσης
* Έλεγχος συσσωρευτών των πινάκων και των αυτόματων φορτιστών.
* Έλεγχος των ρυθμίσεων βαθμίδων τροφοδοσίας
* Έλεγχος όλων των κυκλωμάτων, ζωνών και εντολών των πινάκων
* Έλεγχος της καλής λειτουργίας των σειρήνων & φάρων του συστήματος
* Έλεγχος της καλής λειτουργίας των φωτιστικών STOP FIRE
* Έλεγχος όλων των κομβίων χειροκίνητης αναγγελίας πυρκαγιάς & κατάσβεσης
* Έλεγχος των κομβίων ακύρωσης κατάσβεσης
* Έλεγχος καλής λειτουργίας των πυρανιχνευτών
* Εικονική ενεργοποίηση πυρανιχνευτών (σε όλους τους ανιχνευτές)
* Έλεγχος του cross zoning των συστημάτων κατάσβεσης
* Ρυθμίσεις ευαισθησίας σύμφωνα με τις εκάστοτε επικρατούσες συνθήκες ανά χώρο με σκοπό την εξάλειψη των ψευδοσυναγερμών
* Απεγκατάσταση ανιχνευτών και καθαρισμός τους (σε όλους τους ανιχνευτές)
* Έλεγχος & σύσφιξη δικτύου διανομής κατασβεστικού υλικού των συστημάτων CO2 & IG-541
* Έλεγχο για την πληρότητα - εύρυθμη λειτουργία των συνδεδεμένων πυροσβεστικών μέσων, στο εν λόγω σύστημα

Καθώς και οτιδήποτε άλλο κρίνεται απαραίτητο για την εύρυθμη λειτουργία του συστήματος και δεν περιλαμβάνεται στην παρούσα καταγραφή εργασιών.

Οι εργασίες προληπτικής συντήρησης θα πραγματοποιούνται από τους τεχνικούς του ΑΝΑΔΟΧΟΥ **δύο φορές το χρόνο** κατόπιν συνεννοήσεως με την Τεχνική Υπηρεσία της ΕΤΑΙΡΕΙΑΣ. Το χρονοδιάγραμμα των εργασιών θα συμφωνείται εκ των προτέρων μεταξύ της εταιρείας και του Ανάδοχου.

1. **Αποκατάσταση δυσλειτουργιών του συστήματος**

Ο ΑΝΑΔΟΧΟΣ υποχρεούται για την άμεση ανταπόκριση ειδικευμένων τεχνικών για την αποκατάσταση δυσλειτουργιών του συστήματος καθώς και για την άμεση ενημέρωση των αρμόδιων υπηρεσιών του Γ.Ν. Θήρας για οποιαδήποτε δυσλειτουργία παρουσίασε ή παρουσιάζει ο εξοπλισμός αλλά και για τις ενέργειες που θα πρέπει να εκτελεστούν με σκοπό την άμεση επίλυση των δυσλειτουργιών και την εύρυθμη λειτουργία του συστήματος πυρανίχνευσης - πυρόσβεσης.

Εάν στην περίπτωση αυτή απαιτηθεί η αντικατάσταση κάποιου ανταλλακτικού του εγκατεστημένου εξοπλισμού και επιπλέον η βλάβη δεν είναι συνέπεια πλημμελούς συντήρησης, τότε η δαπάνη της πρόσθετης εργασίας και των ανταλλακτικών θα βαρύνει πρόσθετα την ΕΤΑΙΡΕΙΑ, ύστερα από σχετική ανάλυση και **προέγκριση** της προκύπτουσας δαπάνης.

Σε περίπτωση βλαβών οι οποίες συμβαίνουν λόγω πλημμελούς συντήρησης η αποκατάσταση θα πραγματοποιείται χωρίς επιπλέον αμοιβή (εργασία & ανταλλακτικά ) του ΑΝΑΔΟΧΟΥ.

Ο χρόνος απόκρισης τεχνικού του ΑΝΑΔΟΧΟΥ από την στιγμή αναγγελίας/διαπίστωσης της βλάβης είναι άμεσος και σε χρονικό διάστημα, το οποίο σε καμία περίπτωση δεν μπορεί να υπερβαίνει τις 24 ώρες, ώστε να διαπιστώσει τη βλάβη και να προχωρήσει σε αποκατάσταση της.

**Σημείωση: Επιβάλλεται ο ΑΝΑΔΟΧΟΣ να παραδώσει τιμοκατάλογο υπηρεσιών αποκατάστασης βλάβης ανά επέμβαση.**

Το κόστος των αναλώσιμων υλικών όπως είδη καθαρισμού καθώς και όλα τα εργαλεία που χρειάζονται στο πλαίσιο των συντηρήσεων και αποκατάστασης δυσλειτουργιών περιλαμβάνεται στην εν λόγω σύμβαση.

**Β. ΥΠΕΡΗΧΟΓΡΑΦΙΚΟΣ ΈΛΕΓΧΟΣ & ΣΥΝΤΗΡΗΣΗ ΦΟΡΗΤΩΝ ΠΥΡΟΣΒΕΣΤΗΡΩΝ, ΦΙΑΛΩΝ CO2, & IG-541.**

Ο ΑΝΑΔΟΧΟΣ αναλαμβάνει όλες τις απαιτούμενες εργασίες ελέγχου - συντήρησης των φιαλών πυρόσβεσης που βρίσκονται στο κτίριο του Γ.Ν. Θήρας, οι φιάλες πυρόσβεσης περιγράφονται στον ακόλουθο πίνακά :

ΥΠΕΡΗΧΟΓΡΑΦΙΚΟΣ ΕΛΕΓΧΟΣ & ΣΥΝΤΗΡΗΣΗ ΦΙΑΛΩΝ 0Ο2 & Ι6-541

|  |  |
| --- | --- |
| Α/Α | ΠΕΡΙΓΡΑΦΗ ΥΛΙΚΩΝ & ΕΡΓΑΣΙΩΝ |
| 1. | Έλεγχος εγχάρακτων σημάνσεων των φιαλών |
| 2. | Υπερηχογραφικός έλεγχος 23 φιαλών πυρόσβεσης CO2 & 2 φιαλών IG-541 & 1 σύστημα τοπικής εφαρμογής wet chemical με ειδικό πιστοποιημένο μηχάνημα |
| Δεν περιλαμβάνονται τυχόν υδραυλικές δοκιμές ή πληρώσεις με κατασβεστικό υλικό, ούτε η αντικατάσταση ληγμένων πυροκροτητών | |

ΣΥΝΤΗΡΗΣΗ ΠΥΡΟΣΒΕΣΤΗΡΩΝ

|  |  |  |
| --- | --- | --- |
| Α/Α | ΠΕΡΙΓΡΑΦΗ ΥΛΙΚΩΝ & ΕΡΓΑΣΙΩΝ | ΤΕΜ |
| 1. | Συντήρηση Πυροσβεστήρα ξ. κόνεως φορητού 6 κιλών. | 62 |
| 2. | Συντήρηση Πυροσβεστήρα ξ. κόνεως φορητού 12 κιλών. | 3 |
| 3. | Συντήρηση Πυροσβεστήρα ξ. κόνεως οροφής 12 κιλών. | 3 |
| 4. | Συντήρηση Πυροσβεστήρα ξ. κόνεως τροχήλατου 25 κιλών | 1 |
| 5. | Συντήρηση Πυροσβεστήρα Co2^2 5 κιλών. | 15 |
| Δεν περιλαμβάνονται τυχόν υδραυλικές δοκιμές ή αντικατάσταση κατασβεστικού υλικού | |  |

Οι εργασίες ελέγχου των πυροσβεστήρων θα πραγματοποιείται από τους τεχνικούς του ΑΝΑΔΟΧΟΥ **μία φορά το χρόνο** κατόπιν συνεννοήσεως με την Τεχνική Υπηρεσία της ΕΤΑΙΡΕΙΑΣ. Το χρονοδιάγραμμα των εργασιών θα συμφωνείται εκ των προτέρων μεταξύ της ΕΤΑΙΡΕΙΑΣ και του ΑΝΑΔΟΧΟΥ.

Λοιπές υποχρεώσεις του ΑΝΑΔΟΧΟΥ :

* Ο ΑΝΑΔΟΧΟΣ υποχρεούται να καταγράψει το τι εργασία πραγματοποιήθηκε και το τι υλικά χρησιμοποιήθηκαν σε κάθε ένα από τους υπό συντήρηση πυροσβεστήρες (ανά S/N) καθώς και να προσκομίσει **υπεύθυνη δήλωση** που να πιστοποιείται η καλή λειτουργία των πυροσβεστήρων.

**Αν κατά τον έλεγχο διαπιστωθεί δυσλειτουργία των πυροσβεστήρων και απαιτούνται επιπρόσθετες εργασίες – υλικά (π.χ. αναγόμωσης , επιπλέον έλεγχοι, αντικατάσταση εξαρτημάτων) που δεν περιλαμβάνονται στις ανωτέρω βασικές εργασίες ελέγχου συντήρησης θα τιμολογηθούν απολογιστικά με ανώτερες αποδεκτές τις κάτωθι τιμές μονάδος.**

ΤΙΜΟΚΑΤΑΛΟΓΟΣ ΑΝΤΑΛΛΑΚΤΙΚΩΝ - ΑΝΤΙΚΑΤΑΣΤΑΣΕΙΣ ΚΑΤΑΣΒΕΣΤΙΚΩΝ ΥΛΙΚΩΝ

|  |  |  |
| --- | --- | --- |
| Α/Α | ΠΕΡΙΓΡΑΦΗ ΥΛΙΚΩΝ | ΤΙΜΗ / ΤΕΜ |
| 1. | Ξηρά σκόνη ΑΒCΕ\* CΡΟDΑ 40 %.\* (ανά κιλό) | 1,50 € |
| 2. | Διοξείδιο του άνθρακα ^CO2 (ανά κιλό) | 3,40 € |
| 3. | Υδραυλική δοκιμή πυροσβεστήρα | 6,00 € |
| 4. | Μανόμετρο πυροσβεστήρων | 4,00 € |
| Στις άνωθεν τιμές δεν συμπεριλαμβάνεται ο ΦΠΑ 24%. | | |

**Σημείωση : επιβάλλεται ο ΑΝΑΔΟΧΟΣ να παραδώσει τιμοκατάλογο υπηρεσιών – υλικών**

* **Ο ΑΝΑΔΟΧΟΣ υποχρεούται να παραδώσει αρχείο με τις εργασίες – ελέγχους που πρέπει να πραγματοποιηθούν βάση νομοθεσίας στον επόμενο έλεγχο που θα πραγματοποιηθεί (πχ. Αν τον επόμενο χρόνο απαιτείται βάση νομοθεσία να πραγματοποιηθεί, αναγόμωση – υδραυλική δοκιμή – αλλαγή πυροκροτητή κλπ, θα πρέπει να έχει καταγραφεί από τον ΑΝΑΔΟΧΟ)**
* **Ο ΑΝΑΔΟΧΟΣ υποχρεούται σε περίπτωση που απαιτηθεί ο έλεγχος των υπαρχόντων πυροσβεστήρων να πραγματοποιηθεί εκτός των εγκαταστάσεων του Γ.Ν. Θήρας να παραδώσει ικανή ποσότητα πυροσβεστήρων για την κάλυψη των αναγκών του κτιρίου προσωρινά, μέχρι την παράδοση του ελεγμένου εξοπλισμού.**

1. **ΑΥΤΟΜΑΤΟ ΠΥΡΟΣΒΕΣΤΙΚΟ ΣΥΓΚΡΟΤΗΜΑ-ΠΥΡΟΣΒΕΣΤΙΚΕΣ ΦΩΛΙΕΣ&ΣΤΑΘΜΟΙ ΕΡΓΑΛΕΙΩΝ-ΑΥΤΟΜΑΤΟ ΔΙΚΤΥΟ ΚΑΤΑΙΟΝΙΣΜΟΥ ΥΔΑΤΟΣ**

Ο ΑΝΑΔΟΧΟΣ αναλαμβάνει όλες τις απαιτούμενες εργασίες ελέγχου - συντήρησης του αντλητικού συγκροτήματος, των πυροσβεστικών φωλιών και σταθμών εργαλείων και του δικτύου αυτομάτου καταιονισμού ύδατος του Γ.Ν. Θήρας. Αναλυτικότερα το δίκτυο κατάσβεσης ύδατος περιλαμβάνει τα κάτωθι :

|  |
| --- |
| ΒΑΣΙΚΟΣ ΕΞΟΠΛΙΣΜΟΣ |
| Αυτόματο Πυροσβεστικό Συγκρότημα MARCO PUMPS που περιλαμβάνει: |
| * Πιεστική δεξαμενή μεμβράνης |
| * Κύρια πετρελαιοκίνητη αντλία |
| * Κύρια ηλεκτροκίνητη αντλία |
| * Αντλία Jockey |
| * Ηλεκτρικό πίνακα |
| * Εξαρτήματα ελέγχου (πιεζοστάτες , μανόμετρα , βαλβίδες αντεπιστροφής , βάνες κλπ.) |
| Πυροσβεστικές φωλιές - σταθμοί |
| Αυτόματο δίκτυο καταιονισμού ύδατος |

1. **Υπηρεσίες Συντήρησης – Ελέγχου**

Οι εργασίες που θα πραγματοποιηθούν αφορούν τον έλεγχο όλου του δικτύου και πιο συγκεκριμένα:

ΕΤΗΣΙΑ ΣΥΝΤΗΡΗΣΗ ΣΥΣΤΗΜΑΤΟΣ ΠΥΡΑΝΙΧΝΕΥΣΗΣ - ΣΥΣΤΗΜΑΤΩΝ ΚΑΤΑΣΒΕΣΗΣ

ΕΤΗΣΙΑ ΣΥΝΤΗΡΗΣΗ ΑΝΤΛΗΤΙΚΟΥ ΣΥΓΚΡΟΤΗΜΑΤΟΣ & ΣΥΣΤΗΜΑΤΟΣ ΠΥΡΟΣΒΕΣΗΣ

|  |  |
| --- | --- |
| Α/Α | ΠΕΡΙΓΡΑΦΗ ΕΡΓΑΣΙΩΝ - ΣΥΧΝΟΤΗΤΑ ΣΥΝΤΗΡΗΣΗΣ ΕΞΑΜΗΝΙΑΙΑ |
| 1. | Ετήσια συντήρηση συστήματος πυρανίχνευσης & συστημάτων κατάσβεσης & συστήματος ανίχνευσης αερίων και τοξικών μειγμάτων (σε εξαμηνιαία βάση). Αναλυτικά:   * Έλεγχος κεντρικού πίνακα πυρανίχνευσης * Έλεγχος των τοπικών πινάκων κατάσβεσης * Έλεγχος συσσωρευτών των πινάκων και των αυτόματων φορτιστών. * Έλεγχος των ρυθμίσεων βαθμίδων τροφοδοσίας * Έλεγχος όλων των κυκλωμάτων, ζωνών και εντολών των πινάκων * Έλεγχος της καλής λειτουργίας των σειρήνων & φάρων του συστήματος * Έλεγχος της καλής λειτουργίας των φωτιστικών 5ΤΟΡ FIRΕ * Έλεγχος όλων των κομβίων χειροκίνητης αναγγελίας πυρκαγιάς & κατάσβεσης * Έλεγχος των κομβίων ακύρωσης κατάσβεσης * Έλεγχος καλής λειτουργίας των πυρανιχνευτών * Εικονική ενεργοποίηση πυρανιχνευτών (σε όλους τους ανιχνευτές) * Έλεγχος του cross zoning των συστημάτων κατάσβεσης * Απεγκατάσταση ανιχνευτών και καθαρισμός τους (σε όλους τους ανιχνευτές) * Έλεγχος & σύσφιξη δικτύου διανομής κατασβεστικού υλικού των συστημάτων CO2 & IG-541 |
|  | |

|  |  |  |
| --- | --- | --- |
| Α/Α | ΠΕΡΙΓΡΑΦΗ ΕΡΓΑΣΙΩΝ - ΣΥΧΝΟΤΗΤΑ ΣΥΝΤΗΡΗΣΗΣ ΕΞΑΜΗΝΙΑΙΑ | |
| 1. | Ετήσια συντήρηση αντλητικού συγκροτήματος (σε εξαμηνιαία βάση). Αναλυτικά: | |
|  | • | Έλεγχος χώρου αντλιοστασίου και σωληνώσεων. |
|  | • | Έλεγχος ηλεκτροκίνητης & πετρελαιοκίνητης αντλίας και δοκιμές εκκίνησης. |
|  | • | Έλεγχος jοkey. |
|  | • | Έλεγχος συσσωρευτή, αυτόματου φορτιστή και οργάνων αυτοματισμού. |
|  | • | Έλεγχος στάθμης λαδιού και πετρελαίου & νερού δεξαμενής. |
|  | • | Έλεγχος δοχείου διαστολής & πιεσοστατών. |
|  | • | Έλεγχος λειτουργίας των αυτοματισμών & ασφαλειών των πινάκων. |
|  | • | Αντικατάσταση λαδιών |
|  | • | Αντικατάσταση φίλτρων λαδιού |
|  | • | Αντικατάσταση φίλτρων πετρελαίου |
|  | • | Πλήρωση με νέο πετρέλαιο |
|  | • | Πλήρωση με νέα αντιψυκτικά υγρά |
|  | • | Εκτεταμένος καθαρισμός του αντλητικού συγκροτήματος |
|  | • | Δοκιμές της λειτουργίας όλων των αντλιών |
|  | • | Δοκιμή πυροσβεστικής φωλιάς |
|  | • | Έλεγχος όλων των πυροσβεστικών φωλιών |
|  | • | Έλεγχος του δικτύου αυτόματου καταιονισμού ύδατος |
|  | • | Έλεγχος όλων των πυροσβεστικών σταθμών εργαλείων |

Καθώς και οτιδήποτε άλλο κρίνεται απαραίτητο για την εύρυθμη λειτουργία του συστήματος και δεν περιλαμβάνεται στην παρούσα καταγραφή εργασιών.

Οι εργασίες προληπτικής συντήρησης θα πραγματοποιούνται από τους τεχνικούς του ΑΝΑΔΟΧΟΥ **δύο φορές το χρόνο** κατόπιν συνεννοήσεως με την Τεχνική Υπηρεσία της ΕΤΑΙΡΕΙΑΣ. Το χρονοδιάγραμμα των εργασιών θα συμφωνείται εκ των προτέρων μεταξύ της εταιρείας και του Ανάδοχου.

1. **Αποκατάσταση δυσλειτουργιών του συστήματος**

Ο ΑΝΑΔΟΧΟΣ υποχρεούται για την άμεση ανταπόκριση ειδικευμένων τεχνικών για την αποκατάσταση δυσλειτουργιών του Συστήματος καθώς και για την άμεση ενημέρωση των αρμόδιων υπηρεσιών του Γ.Ν. Θήρας για οποιαδήποτε δυσλειτουργία παρουσίασε ή παρουσιάζει ο εξοπλισμός αλλά και για τις ενέργειες που θα πρέπει να εκτελεστούν με σκοπό την άμεση επίλυση των δυσλειτουργιών και την εύρυθμη λειτουργία του συστήματος πυρανίχνευσης – πυρόσβεσης.

Εάν στην περίπτωση αυτή απαιτηθεί η αντικατάσταση κάποιου ανταλλακτικού του εγκατεστημένου εξοπλισμού και επιπλέον η βλάβη δεν είναι συνέπεια πλημμελούς συντήρησης, τότε η δαπάνη της πρόσθετης εργασίας και των ανταλλακτικών θα βαρύνει πρόσθετα την ΕΤΑΙΡΕΙΑ, ύστερα από σχετική ανάλυση και **προέγκριση** της προκύπτουσας δαπάνης.

Σε περίπτωση βλαβών οι οποίες συμβαίνουν λόγω πλημμελούς συντήρησης η αποκατάσταση θα πραγματοποιείται χωρίς επιπλέον αμοιβή (εργασία & ανταλλακτικά) του ΑΝΑΔΟΧΟΥ.

Ο χρόνος απόκρισης τεχνικού του ΑΝΑΔΟΧΟΥ από την στιγμή αναγγελίας/διαπίστωσης της βλάβης είναι άμεσος και σε χρονικό διάστημα, το οποίο σε καμία περίπτωση δεν μπορεί να υπερβαίνει τις 24 ώρες, ώστε να διαπιστώσει τη βλάβη και να προχωρήσει σε αποκατάσταση της.

**Σημείωση: επιβάλλεται ο ΑΝΑΔΟΧΟΣ να παραδώσει τιμοκατάλογο υπηρεσιών αποκατάστασης βλάβης ανά επέμβαση.**

Το κόστος των Αναλώσιμων υλικών όπως φίλτρα, έλαια, αντιψυκτικά υγρά, είδη καθαρισμού κ.λπ. καθώς και όλα τα εργαλεία που χρειάζονται στο πλαίσιο των συντηρήσεων και αποκατάστασης δυσλειτουργιών περιλαμβάνεται στην εν λόγω σύμβαση.

**ΥΠΟΧΡΕΩΣΕΙΣ ΑΝΑΔΟΧΟΥ**

1. Ο ΑΝΑΔΟΧΟΣ υποχρεούται όπως εκτελέσει το έργο σύμφωνα **με την κείμενη νομοθεσία**, με τις οδηγίες συντήρησης του κατασκευαστή, με τους κανόνες της επιστήμης και της τέχνης χρησιμοποιώντας άριστης ποιότητας και τεχνολογίας μηχανήματα, υλικά και εργαλεία.
2. Ο ΑΝΑΔΟΧΟΣ υποχρεούται όπως σφραγίσει το **βιβλίο** ελέγχου και συντήρησης των μέσων ενεργητικής πυροπροστασίας καθώς και να παραδώσει **υπεύθυνη δήλωση** πληρότητας καλής λειτουργίας, ποιότητας και ασφάλειας των εν λόγω συστημάτων διάρκειας ενός έτους, η οποία θα αποτελεί και εγγύηση καλής λειτουργίας για το ίδιο χρονικό διάστημα.
3. Ο ΑΝΑΔΟΧΟΣ εφόσον απαιτηθεί, υποχρεούται όπως **εκπαιδεύσει** το προσωπικό της ΕΤΑΙΡΕΙΑΣ που είναι υπεύθυνο για την παρακολούθηση του έργου της συντήρησης των εν λόγω συστημάτων, σχετικά με τις τυχόν απαιτούμενες επιθεωρήσεις και παράλληλα ενέργειες που θα πρέπει να πραγματοποιούνται με σκοπό τον εντοπισμό δυσλειτουργιών και την επαναφορά τους σε κανονική λειτουργία.
4. Η ΕΤΑΙΡΕΙΑ θα ειδοποιεί τον ΑΝΑΔΟΧΟ για κάθε ανωμαλία του συστήματος, που εμπίπτει στην αντίληψή της, έστω και αν θεωρείται ακίνδυνη.
5. Ο τεχνικός του ΑΝΑΔΟΧΟΥ οφείλει να **συμπληρώνει ημερολόγιο εργασιών – τεχνική έκθεση** ύστερα από κάθε επίσκεψη σχετικά με την κατάσταση του εξοπλισμού, τις εργασίες που πραγματοποίησε, τις παρατηρήσεις και συστάσεις του καθώς και τα χρησιμοποιηθέντα υλικά και ανταλλακτικά.
6. Ο ΑΝΑΔΟΧΟΣ οφείλει να παραδώσει - γνωστοποιήσει στα αρμόδια ορισμένα όργανα της ΕΤΑΙΡΕΙΑΣ τους κωδικούς πρόσβασης που τυχόν απαιτούνται για την εκτέλεση συντήρησης – ελέγχου του εν λόγω εξοπλισμού.
7. Ο ΑΝΑΔΟΧΟΣ υποχρεούται όπως παρέχει συμβουλευτική υποστήριξη σε θέματα που άπτονται του αντικειμένου της παρούσας σύμβασης καθώς και στην υποβολή προτάσεων για την αναβάθμιση των υφιστάμενων υποδομών της ΕΤΑΙΡΕΙΑΣ, όποτε αυτό κριθεί απαραίτητο από τα αρμόδια όργανα της ΕΤΑΙΡΕΙΑΣ.
8. Κατά τη διάρκεια εκτέλεσης των εργασιών, θα πρέπει να περιοριστεί η διέλευση ατόμων από την περιοχή εργασίας των τεχνικών του ΑΝΑΔΟΧΟΥ.
9. Το προσωπικό του ΑΝΑΔΟΧΟΥ, μετά το πέρας των εργασιών συντήρησης, υποχρεούται στο καθάρισμα, την περισυλλογή και απομάκρυνση όλων των, μηχανημάτων και υπολειμμάτων των υλικών που χρησιμοποίησε για την εκτέλεση της εργασίας του, ώστε ο χώρος να παραδοθεί καθαρός.
10. Κατά τη διάρκεια της σύμβασης, απαγορεύεται ρητώς η εκτέλεση οποιασδήποτε εργασίας από άτομα μη αρμόδια, τρίτους ή άτομα που δεν ανήκουν ενεργά στο έμψυχο δυναμικό του ΑΝΑΔΟΧΟΥ, εκτός εάν είναι αρμόδια όργανα εντεταλμένα από την ΕΤΑΙΡΕΙΑ.
11. Ο ΑΝΑΔΟΧΟΣ φέρει πλήρη και αποκλειστική ευθύνη για την φύλαξη του εξοπλισμού του, κατά τη διάρκεια εκτέλεσης των εργασιών συντήρησης.
12. Ο ΑΝΑΔΟΧΟΣ δεν φέρει καμία ευθύνη για ζημιές που οφείλονται σε πράξεις τρίτων, σε πράξεις βανδαλισμού ή παραβίασης της εγκατάστασης .
13. Σε περίπτωση που ο τεχνικός του ΑΝΑΔΟΧΟΥ κατά την εκτέλεση της σύμβασης προκαλέσει βλάβη από αμέλειά του, οφείλει να την αποκαταστήσει πλήρως και η ΕΤΑΙΡΕΙΑ δεν θα επιβαρυνθεί με επιπλέον χρέωση.
14. Ο ΑΝΑΔΟΧΟΣ υποχρεούται να λαμβάνει όλα τα απαιτούμενα μέτρα για την ασφάλεια και την υγιεινή του προσωπικού του καθώς και να τους προμηθεύσει όλο τον απαραίτητο για την εργασία εξοπλισμό ατομικής ασφαλείας, όπως κράνος, γάντια, υποδήματα ασφαλείας κτλ. Σε περίπτωση ατυχήματος η ευθύνη βαραίνει αποκλειστικά και μόνον τον ΑΝΑΔΟΧΟ.
15. Ο ΑΝΑΔΟΧΟΣ υποχρεούται σε κάθε περίπτωση να χρησιμοποιεί μόνο εξειδικευμένο προσωπικό για την εκτέλεση των εργασιών προληπτικής συντήρησης καθώς να τηρεί και εφαρμόζει πλήρως τα πρότυπα ποιότητας που αναπτύσσει και εφαρμόζει η Διοίκηση της Α.Ε.Μ.Υ. Α.Ε. και πιο συγκεκριμένα, τα σχετικά πρότυπα για Διοίκηση Ποιότητας, Περιβαλλοντική Διαχείρισης, Υγιεινής και Ασφάλειας στην εργασία και Διαχείρισης Ασφάλειας Πληροφοριών. **Επίσης είναι υποχρεωμένος να παρέχει 24ωρη τηλεφωνική κάλυψη στο Γενικό Νοσοκομείο Θήρας, σε περίπτωση που εμφανιστεί ALARM σε κάποιον πίνακα ελέγχου προκειμένου να καθοδηγήσει τον τεχνικό βάρδιας για την επίλυση του εκάστοτε προβλήματος**. Σε περίπτωση που δεν εφαρμόζεται κάτι από τα συμφωνηθέντα, όργανο εντεταλμένο από τη Διοίκηση προβαίνει σε υπενθύμιση των συμβατικών υποχρεώσεων και σε περίπτωση μη συμμορφώσεων η ΕΤΑΙΡΕΙΑ διατηρεί το νόμιμο δικαίωμα όπως προβεί σε καταγγελία της σύμβασης.

ΤΕΧΝΙΚΕΣ ΠΡΟΔΙΑΓΡΑΦΕΣ – ΔΙΚΑΙΟΛΟΓΗΤΙΚΑ ΑΠΟΔΕΙΞΗΣ ΤΕΧΝΙΚΗΣ ΚΑΤΑΡΤΙΣΗΣ

* Ο ανάδοχος θα πρέπει να προσκομίσει υπεύθυνη Δήλωση στην οποία να δηλώνεται το όνομα του συμβούλου ασφαλείας μεταφοράς επικίνδυνων εμπορευμάτων η οποία θα συνοδεύεται από το Πιστοποιητικό Επαγγελματικής Κατάρτισής του σε ισχύ, για οδική μεταφορά επικίνδυνων εμπορευμάτων κλάσης 2 ( αέρια).
* Ο ανάδοχος θα πρέπει να προσκομίσει υπεύθυνη Δήλωση στην οποία να δηλώνεται το όνομα του Διπλωματούχου μηχανικού που θα επιβλέπει τις εργασίες
* Βεβαίωση συμμόρφωσης από αρμόδιους φορείς σύμφωνα με την ΚΥΑ 618/43/2005 (ΦΕΚ 52Β/2005) της τροποποιήθηκε με την ΚΥΑ 17230/671/2005 (ΦΕΚ 1218Β/2005).
* Άδεια λειτουργείας της εταιρείας ή απαλλαγή από άδεια λειτουργίας από την Αρμόδια Υπηρεσία της Περιφέρειας στην οποία υπάγονται.
* Πιστοποιητικό εναρμόνισης των εγκαταστάσεων του με της οδηγίες 2010/35/ΕU (TPED) και ADR
* Οι συμμετέχοντες στον διαγωνισμό θα πρέπει να έχουν αποδεδειγμένη εμπειρία στην υδραυλική δοκιμή φιαλών πυρόσβεσης, η οποία αποδεικνύεται από τουλάχιστον πέντε (5) βεβαιώσεις καλής εκτέλεσης έργων υδραυλικής δοκιμής πάσης φύσεων φιαλών πυρόσβεσης από ιδιωτικό ή δημόσιο φορέα.
* Πελατολόγιο φορέων του δημοσίου, του ευρύτερου δημοσίου και του ιδιωτικού τομέα για την υποστήριξη και συντήρηση συστημάτων κατάσβεσης
* Πιστοποιητικό ISO 9001:2015 σχετικά με την προμήθεια, εγκατάσταση, συντήρηση, συστημάτων πυρασφάλειας
* Πιστοποιητικό ISO 14001:2015 που αφορά Σύστημα περιβαλλοντικής διαχείρισης
* Πιστοποιητικό ISO 27001:2013 που αφορά Σύστημα Διαχείρισης Πληροφοριών
* Πιστοποιητικό ISO 45001:2018 που αφορά Σύστημα Διαχείρισης Υγείας και Ασφάλειας στην Εργασία
* Πιστοποιητικό ISO 37001:2017 που αφορά Σύστημα Διαχείρισης κατά της Δωροδοκίας
* Βεβαίωση ενσωμάτωσης διαδικασιών και οδηγιών στο σύστημα διαχείρισης Υγείας και Ασφάλειας στην Εργασία σύμφωνα με την Εγκύκλιο αρ. 17312/Δ9.506/4-5-2020 του Υπουργείου Εργασίας, με σκοπό την πρόληψη της διάδοσης του κορωνοϊού SARS-COV-2.
* Πιστοποιητικό από το οποίο να αποδεικνύεται πως είναι αναγνωρισμένο κέντρο επανελέγχου δοχείων υψηλής πίεσης σύμφωνα με την Υ.Α.14165/Φ17.4/373-ΦΕΚ 673/Β/1993.
* Πιστοποιητικό επάρκειας αρμόδιου ατόμου για τουλάχιστον 2 άτομα της εταιρείας αρμόδιου ατόμου από διαπιστευμένο φορέα.
* Με δεδομένο ότι υπάρχουν στο αντικείμενο του έργου συστήματα κατάσβεσης με κατασβεστικό υλικό που εμπίπτει στα F-GAS αέρια πυρόσβεσης (το FM200 – HFC-227ea), θα πρέπει να υποβληθεί το πιστοποιητικό ατόμου – τεχνικού σύμφωνα με το την οδηγία φθοριούχων αερίων 517/2014 και EC No 304/2008.
* Με δεδομένο ότι υπάρχουν στο αντικείμενο του έργου συστήματα κατάσβεσης με κατασβεστικό υλικό που εμπίπτει στα F-GAS αέρια πυρόσβεσης (το FM200 – HFC-227ea), θα πρέπει να υποβληθεί και το πιστοποιητικό της εταιρείας ότι συμμορφώνεται με τον κανονισμό ΕΚ 304/2008 σε συνδυασμό με τις απαιτήσεις του ISO 9001:2015

**ΓΕΝΙΚΟΙ ΟΡΟΙ :**

* **Ισχύς Προσφορών:** 60 ημέρες κατ’ ελάχιστο.
* **Αποστολή προσφορών:** Ανοιχτές προσφορές στο e-mail: [supplies@santorini-hospital.gr](mailto:supplies@santorini-hospital.gr) ή στο fax: 2286035459 έως τις 04.04.23 ημέρα Τρίτη και ώρα 13:00.
* **Τρόπος Πληρωμής:** Με δέσμευση του ποσού από τον ΚΑΕ 62.07.01.80 (Επισκευές και Συντηρήσεις Κτιρίων) του εγκεκριμένου για το 2023 προϋπολογισμού του Γ.Ν. Θήρας και **εντός 60 ημερών** από την έκδοση τιμολογίου και την οριστική παραλαβή των ειδών.
* Τα έξοδα αποστολής βαρύνουν τον ανάδοχο.
* Στην υποβληθείσα προσφορά θα πρέπει να υπάρχει ρητή αναφορά ότι συμμορφώνεται πλήρως με τις τεχνικές προδιαγραφές της παρούσας πρόσκλησης.
* Η προσφορά θα πρέπει να φέρει σφραγίδα και υπογραφή .

Για ποσά πάνω από 1.500€ είναι απαραίτητη η προσκόμιση φορολογικής ενημερότητας και για ποσά πάνω από 3.000€ είναι απαραίτητη η προσκόμιση φορολογικής και ασφαλιστικής ενημερότητας.

**Η ΑΝΤΙΠΡΟΕΔΡΟΣ Δ.Σ. ΑΕΜΥ Α.Ε. &**

**ΕΝΤΕΤΑΛΜΕΝΗ ΣΥΜΒΟΥΛΟΣ ΓΙΑ ΤΟ Γ.Ν. ΘΗΡΑΣ**

**ΜΠΟΡΜΠΟΥΔΑΚΗ ΕΛΕΝΗ**